Vitenskapsåret 1616

Vitenskapsåret 1616 er en oversikt over hendelser, prisvinnere, fødte og avdøde personer med tilknytning til vitenskap i 1616.

Oppdagelsesreiser 
 26. mars til 30. august − Robert Bylot og William Baffin utforsket Baffinbukta, mens de lette etter Nordvestpassasjen. De oppdaget Smithsundet, Lancastersundet og Devonøya, og nådde til 77° 45' nordlig bredde, en rekord som sto i 236 år.

Kosmologi 
 24. februar − Galileo blir pålagt av Kongregasjonen for troslæren å ikke undervise heliosentrisme. I avhandlingen «Discorso del Flusso» hadde han lagt fram en teori om tidevann til støtte for Kopernikus' teori, men teorien var feil og han hadde ingen andre indisier på at Jorden roterer.

Alkymi 
 Michał Sędziwój får publisert avhandlingen «Tractatus de sulphure altero naturae principio» (Traktat om svovel). Köln.

Teknologi 
 Fausto Veranzio får publisert verket «Machinae novae», med 56 mekaniske oppfinnelser; et universal solur, flere møller, jordbruksmaskiner, bruer i ulik utforming, vogner, en første prototyp fallskjerm, båter, den første rotasjonspressen. Venezia.

Fødsler 
 18. oktober – Nicholas Culpeper (død 1654), engelsk botaniker.
 22. november – John Wallis (død 1703), engelsk matematiker.
 Ukjent dato − Kamalakara (død 1700), indisk astronom og matematiker.

Dødsfall 
 3. mars − Mathias de l'Obel (født 1538), flamsk botaniker.
 19. mars – Johannes Fabricius (født 1587), frisisk astronom.
 25. juli – Andreas Libavius (født 1555), tysk lege.
 27. oktober − Johann Richter (født 1537), tysk matematiker.

Referanser